Hawke blev sendt for at erstatte admiral John Byng som kommandør i Middelhavet, med ordre om at løfte sit flag i andenrangs HMS "Ramillies" i juni 1756. Byng havde ikke været i stand til at befri Menorca
(historisk kaldet "Minorca" af briterne) efter Slaget om Minorca og han blev sendt tilbage til Storbritannien, hvor han blev retsforfulgt og henrettet. Næsten så snart Menorca var faldet i juni 1756, havde den franske flåde trukket sig tilbage til Toulon i tilfælde af at de blev angrebet af Hawke. Da han ankom til Menorca, opdagede Hawke at øen havde overgivet sig, og der var ikke meget han kunne gøre for at vende dette. Han besluttede ikke at lande de tropper, han havde bragt med fra Gibraltar. Hawke tilbragte derefter tre måneder med at sejle ud for Menorca og Marseille, før han vendte hjem, hvor han aflagde vidnesbyrd mod Byng. Hawke blev efterfølgende kritiseret af nogle tilhængere af Byng, for ikke at have blokeret enten Menorca eller Toulon. Han blev forfremmet til fuld admiral den 24. februar 1757.